UEFA Champions League

De UEFA Champions League is a eiropeischer Fuaßboibeweab fia Vareinsmonschoftn. De Champions League gibts oba a in ondare Kontinente und fia ondare Spuioatn. Se wiad vo da UEFA vaonstoitet. Da kloane Bruada vo da Champions League is da UEFA-Cup. Durt spuin di Monschoftn, dis net in de Champions League gschoft hom.

 Gschicht 
De Champions League haaßt eascht seit 1992/93 so, davua hots Eiropapokal vo de Londesmasta ghasn. De Idee fia den Beweab is Onfong da 50er entstondn und suit den Mitropapokal dasetzn. S easchte Mol is a im Joa 1955 austrogn wurn. Seit domois hot Real Madrid nein Moi gwunna, da FC Bayern Minga via Moi. De sponendstn Endspü aus jingara Vagongenhet san de vo 1999 und vo 2005. 1999 hot Menschester Juneited den FC Bayern Minga duach zwa Diadln in da Nochspuizeit 2:1 besiegt. 2005 hot da AC Mailand scho 3:0 gfiat, oba da FC Liverpool hot a no drei Diadln gmocht und se donn im Öfmetaschiassn duachgsetzt.

 Spümodus 

Es gibt zeascht amol a Qualifikatioun im KO-Sistem. Donn san no 32 Monschoftn übrig de se in ocht Viaragruppn auftön. In dera Gruppnfasn spüt jede Monschoft sechs Spüle: Zwa Spüle gegn jedn vo di ondan drei aus ira Gruppn. De bestn zwa aus jeda Gruppn kumman donn weita in de KO-Rundn. Duat gibts donn imma a Hin- und a Rückspü. Es güt de Ausweatstoaregl. Wonns noch de 180 Minutn no unentschidn is, gibts a Valengarung (zwa Moi 15 Minutn) und wonns sei muass a Öfmetaschiassn. S Finale is nua a Spü und wiad of neitralem Bodn gspüt.

 Endspüle 

In dera Taböön siacht ma olle Finalspüle von da Champions League ob da Säson 1992/93.

 Säson Stadion, OatGwinnaEagebnisZwoata Plotz 1992/93  Olympiastadion, Minga  Olympique Marseille 1:0  AC Mailand 1993/94  Spyridon Louis, Athen  AC Mailand 4:0  FC Barcelona 1994/95  Ernst-Happel-Stadion, Wean  Ajax Amsterdam 1:0  AC Mailand 1995/96  Olympiastadion, Rom  Juventus Turin 1:1 n. V., 4:2 i. Ö.  Ajax Amsterdam 1996/97  Olympiastadion, Minga  Borussia Dortmund 3:1  Juventus Turin 1997/98  Amsterdam Arena, Amsterdam  Real Madrid 1:0  Juventus Turin 1998/99  Camp Nou, Baßelona  Manchester United 2:1   FC Bayern München 1999/00  Stade de France, Paris  Real Madrid 3:0  FC Valencia 2000/01  Giuseppe-Meazza-Stadion, Mäland   FC Bayern München 1:1 n. V., 5:4 i. Ö.  FC Valencia 2001/02  Hampden Park, Glasgo  Real Madrid 2:1  Bayer 04 Leverkusen 2002/03  Old Trafford, Menschesta  AC Mailand 0:0 n. V., 3:2 i. Ö.  Juventus Turin 2003/04  Arena AufSchalke, Gösnkiachn  FC Porto 3:0  AS Monaco 2004/05  Atatürk-Olympiastadion, Istanbul  FC Liverpool 3:3 n. V., 3:2 i. Ö.  AC Mailand 2005/06  Stade de France, Paris  FC Barcelona 2:1  FC Arsenal 2006/07  Spyridon Louis, Athen  AC Mailand 2:1  FC Liverpool 2007/08  Olympiastadion Luschniki, Moskau  Manchester United 1:1 n. V., 6:5 i. Ö.  FC Chelsea 2008/09  Olympiastadion, Rom  FC Barcelona 2:0  Manchester United 2009/10  Estadio Santiago Bernabéu, Madrid  Inter Mailand 2:0   FC Bayern München 2010/11  Wembley Stadion, London  FC Barcelona 3:1  Manchester United 2011/12   Allianz Arena, Minga  FC Chelsea 1:1 n. V., 4:3 i. Ö.   FC Bayern München 2012/13  Wembley Stadion, London  FC Bayern München2:1  Borussia Dortmund 2013/14   Estadio da Luz, Lissabon  Real Madrid 4:1 n. V.   Atletico Madrid 2014/15  Olympiastadion, Berlin  FC Barcelona3:1  Juventus Turin 2015/16  Giuseppe-Meazza-Stadion, Mäland  Real Madrid 1:1 n. V., 5:3 i. Ö.   Atletico Madrid 2016/17  Millenium Stadium, Cardiff ? ?

 Außadem 
De Trofee um dis geht is egantlich a Wandapokal. Eascht wemmas dreimol nochanonda oda fümfmol insgesomt gwunna hot deaf ma sis ghoitn. Jetzan homs scho des sechste Trofee. Se is 62 cm groß.
De Monschoftn de in da Champions League mitspün kriagn olle an Haufn Göd. Alanich fias dabeisein in da Grupnfase gibts 4,4 Mijona Euro. Zu de Premien dazua gibts a no a Fernsegöd.
Es gibt a a Himne zua Champions League. Se wiad imma am Ofong von an jedn Spü im Stadion gspüt. Bei dem Liadl singans auf Englisch, Franzesisch und Deitsch. Se is an Stickl vom Geoag Friedrich Händl nochempfundn.

 Im Netz 
 UEFA CHAMPIONS LEAGUE
 d Webseit vo da UEFA

Kategorie:Fuaßboiwettbewerb